《朔斋中书刘礼侍挽诗 其二》
宋代·林希逸

再造功成始趣还，又从薇省去长安。登车屡作澄清使，持橐还须文字官。

子美八哀俄入此，贺公二命只书棺。不知庾亮埋何处，遥想悲笳泪雨潸。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。